Ish-presidenti Bush shkon në Pentagon për të nderuar viktimat e 11 shtatorit.
Shtohen masat e sigurisë në prag të 10 vjetorit të 11 shtatorit 2011.
Agjencitë amerikane të rendit po përforcojnë sigurinë në objekte që mund të jenë objektiva të terrorizmit. Në qytetin e Nju Jorkut, një anije policore të patrullimit, e afta të diktojë armë bërthamore, monitorojnë anijet dhe oficerët inspektojnë poshtë Urës së Bruklinit. Megjithëse nuk ka patur kërcënime specifike, policia i merr seriozisht këto patrullime. Masat e shtuara të sigurisë zbatohen ndërsa vendi kujton 10 vjetorin e sulmeve terroriste të 11 shtatorit. Ndërsa Departamenti i Sigurisë Kombëtare thotë se nuk ka asnjë dokumentacion specifik për komplot nga al-Kaida, drejtuesi i vrarë i grupit, Osama bin Laden thuhet se kërkonte operativë që të fluturonin avionë të vegjël në aktivitete sportive me rastin e këtij përvjetori. Brad Garrett ka qënë agjent i FBI-së kundër terrorizmit. Udhëheqësi i ri i Al-Kaidës, Ayman al-Zavahiri shfaqet gjithashtu në disa video duke bërë thirrje për sulme kundër objektivave amerikane dhe duke kërkuar mbështetjen e myslimanëve për kauzën e tij. Frank Cilluffo është drejtor i Institutit të Politikave të Sigurimit Kombëtar në Universitetin George Washington. Ai thotë se degët e Al-Kaidës në Jemen dhe Somali mund të luajnë rol në një sulm të mundshëm në tokë amerikane. Ekspertët kundër terrorizmit thonë se al-Kaida në gadishullin arabik besohet të ketë qënë pas komploteve të dështuara për të hedhur në erë avionë amerikanë. Që nga zbulimi i këtyre komploteve, siguria në aeroporte është rritur. Jonathan Broder me grupin "Congressional Quarterly" thotë se siguria duhet të rritet gjithashtu edhe në trena: Këto ditë ka policë shtesë që patrullojnë nyjet kombëtare të transportit. Sistemet e tranzitit kanë filluar të kontrollojnë çantat e pasagjerëve dhe policia thotë se ka më shumë agjentë të rendit në trena. Analistë të tjerë të anti-terrorizmit thonë se mënyra më e mirë për të mbrojtur Shtetet e Bashkuara është duke shtuar më shumë sigurinë dhe duke zgjeruar monitorimin e zbulimit për të ndalur terroristët para se ata të ndërmarrin një sulm tjetër.